U SJENI STOLJEĆA KOJE ODLAZI 


* * * 

Bila je nedjelja 2. travnja 1939. godine uoči godiš¬ 
njice smrti moje majke. U znak sjećanja na nju otišla 
sam u crkvu, u zagrebačku katedralu. Bilo je kasno 
prijepodne, negdje oko jedanaest sati. U crkvi je bio 
polumrak i tišina. Išla sam polagano naprijed prema 
glavnom oltaru i u tom je trenutku iz sakristije izla¬ 
zio svećenik u misnom ornatu zaokrenuvši nalijevo 
da održi bogoslužje kod jednog sporednog oltara u mo¬ 
joj neposrednoj blizini. Svećenik je izgledao vrlo mlad, 
bio je visok, krhke tjelesne građe, tamne kose i očiju. 
Tijek mise pratila sam iz neposredne blizine. S du¬ 
bokom koncentracijom i odanošću svojoj vjeri prina- 
šao je taj svećenik misnu žrtvu, stvarajući oko sebe 

V 

transcendentnu atmosferu. Činilo mi se kao da nas 
udaljava iz stvarnog života nekom neobjašnjivom hi¬ 
pnozom. Kao glumac koji na nas djeluje svojom suge- 
stivnošću, proživljavajući svoju ulogu, izgarajući i ko¬ 
jemu se mora vjerovati. 

Nikoga nisam poznavala u crkvenim krugovima. 
Kasnije, živeći u Zagrebu doznala sam da sam pri- 

sustvovala bogoslužju Alojzija Stepinca, nasljednika 
zagrebačkog nadbiskupa Antuna Bauera. 

Rotarijanski kolega mog oca Ivan Kristoforović, ve- 
letrgovac iz Sombora rekao mi je jednom prigodom 
da mu je Alojzije Stepinac bio suborac na Solunskoj 
fronti. Po njegovim riječima Stepinac je bio drag i ve¬ 
seo mladić koji je volio pjevati i svirati tamburicu. 
“Nitko ne bi mogao pomisliti da će se on zarediti.” 

Negdje sredinom tridesetih godina Kristoforović ga 
je i posjetio. “Lijepo me je primio, ali preda mnom se 
pojavio drugi čovjek: svetac. Blagoslovio me je i naši 
su se razgovori kretali isključivo u duhovnoj sferi.” 

Godine 1941. napustila sam Zagreb. Vratila sam 
se definitivno 1947. godine, tada je Stepinac već bio 
lišen slobode, prihvativši život mučenika. 

Veljača 1960. g. Vraćajući se kući u kasnim večer¬ 
njim satima primijetila sam u Tkalčićevoj ulici da lju¬ 
di hrle prema Kaptolu. Atmosfera je bila slična Bad¬ 
njoj noći kada svi ljudi žure na ponoćku. Nisam znala 
što se događa, ali znatiželja me je nagnala da idem za 
njima. Umro je kardinal Stepinac. Kad sam s grupom 
ljudi stigla do katedrale, svećenici su upravo otklju¬ 
čavali crkvena vrata da bi ljudi ušli i odali posljednju 
počast kardinalu. Približila sam se lijesu. Stepinac je 
ležao na odru s biskupskom mitrom, a na licu mu se 
odražavalo spokojstvo i mir. Dugo sam ga iz neposred¬ 
ne blizine gledala i sjetila se prvog susreta na tihoj 
misi prije dvadeset godina. Crkva se naglo punila. Kao 
vatra proširila se vijest o njegovoj smrti, a i o tome da 
leži na odru u zagrebačkoj katedrali. 

Sprovod je bio sljedećeg dana prijepodne. U crkvu 
se više nije moglo ući, a pred crkvom su stajale tisuće 
i tisuće Zagrepčana. U toj masi svijeta primijetila sam 

grupice od po tri čovjeka koji su nervozno pušili i gle¬ 
dali naokolo. Bili su to ljudi iz unutrašnjih poslova 
koji su budno pazili da ne bi došlo do neželjenih iz¬ 
greda. Ne znam što se u crkvi događalo. Konačno smo 
doznali da obred ne može početi budući da kasni aus- 
trijski kardinal Konig iz Beča. Čekalo se dalje. Od¬ 
jednom pronijela se vijest da je kardinal Konig pred 
Varaždinom doživio tešku prometnu nesreću u kojoj 
je poginuo njegov vozač, a on je u varaždinskoj bolni¬ 
ci hitno operiran. Kad se to doznalo, započeo je obred 

pokopa koji je vodio nadbiskup Seper. 

10. veljače 1997. godine bila sam prisutna preda¬ 
vanju dr. Teodora Griinera u Hrvatsko izraelskom 
društvu. Prije početka izašao je na podij predsjednik 
Društva Mihael Montiljo upozorivši gledateljstvo da 
je na taj dan, tj. 10. veljače 1960. godine umro kardi¬ 
nal Alojzije Stepinac. Montiljo je izgovorio riječi za¬ 
hvalnosti za sve što je kardinal učinio za njih. Spo¬ 
menuo je starački dom u Brezovici u kojem su se svi 
spasili, zatim zaštitu mješovitih brakova i kardina¬ 
lova nastojanja da što više pripadnika židovskog na¬ 
roda spasi. 

